Rikunarita-ORG/Wikinium huggingface dataset:
# Inglés

Mudnés Bulgnais

|  |
| --- |
|
C'l artìcul chè 'l è scrit in
Mudnés  |

EN (ISO 639-1)
Difusiòun d'l'inglês in d'al mánd
L'**inglês** (nàmm natîv *English*) l'è 'na léngua appartenèint al gróp d'al léngui germànich, in d'la faméja d'al léngui indoeuropei. L'è la léngua pió usèda in d'i rapòrti inter-naziunèli, ed è la léngua furastéra pió studièda.

Sta léngua chè l'è parlèda sôvratót in d'al Rágn Unî, in d'i Stat Unî 'd Amèrica, in d'al Cànada, in d'l'Austrèlia e in tótti l'ex culòni inglési.

L'éla la léngua uffizièla in circa 102 paési e in di mòndi comunitê e amministraziòun.

|  |  |
| --- | --- |
| St artéccol qué l é scrétt in bulgnaiṡ |  |

Difusiån d'l'inglais int'al månd
L'**inglaiṡ** (nómm natîv *english*) l é 'na längua ch'la fà pèrt dal grópp dal länguv germànichi, int la famajja däl länguv indoeuropei. L é la längua pió druvè int i rapûrt inter-naziunèl, e l é la längua furastîra pió studiè.

Sta längua qué l é dscåursa såura tótt int al Ràggn Uné, int i USA, int al Cànada, int l'Austrâglia e in tótti äli ex culòni inglaiṡi.

L é la längua ufizièla in circa 102 pajîṡ, in dimónndi ed comunitè e amministraziån.

**Inglaiṡ**

Noam luchêl???
English

Bacajê de???
(?)>1 000 000 000

Famèja
germânichi

Regioun???
 Ràggn Uné, Stat Unî 'd Amèrica, Cànada, Austrâglia, Nôva Żlànnda, èter pajîṡ anglòfon e rèst dal månnd cme secånnda längua

Exainpi???
*All human beings are born free and equal in dignity and rights. They are endowed with reason and conscience and should act towards one another in a spirit of brotherhood.*

## Dåu parôli

* Yes - Sé, Òi
* No - Nå.
* I love you - At vòi bän.
* Thanks, Thank you - At ringrâzi.
* Good morning - Bån dé
* Good bye - As vdän.
* I - Mé, A
* And - E
* How much is it - Quant al vén?
* What's your name? - Cum t ciâmet?
* My name is... - Am ciâm ...
* Tree - Âlber
* England - Inghiltèra
* London - Låndra
* Emilia - Romagna - Emégglia-Rumâgna
* Bologna - Bulåggna
* City - Zitè
* Coffee - Caftén
* Wine - Vén
* Water - Âcua
* Nine - Nôv (nommer)
* Sun - Såul
* Language - Langua
* God - Dìo
* See you - At salûd
* Excuse me - Scusîvum
* Do you speak English/Emilian? - Dscårret in inglais/emigliàn?
* Nation - Naziån
* Father - Pèder
* Mother - Mèder
* Brother - Fradèl
* Sister - Surèla
* Doctor - Dutåur
* America - Amêrica
* Africa - Âfrica
* Antarctica - Antàrrtide
* Italy- Itâglia
* Germany - Germâgna
* Army - Esêrcit
* World - Månd
* Peace - Pès
* War - Guèra
# Warner Bros.

Miranduléś

|  |
| --- |
|
C'l artìcul chè 'l è scrit in
Miranduléś  |

Al sò lógo

La **Warner Bros. Entertainment, Inc.**, o anc sōl **Warner Bros.**, l'è na cà 'd prudusiòṅ e 'd distribusiòṅ ad film e prudót par la televiśiòṅ americàna ch'la fà part dal grup *Warner Bros. Discovery*. Fra 'l sò cuntrulàdi a 'rcurdém la CNN, i DC Studios (fumét e cìnema) e la New Line Cinema ma anc al grup *Discovery* ch'al traśmét Food Network, HGTV, Animal Planet e, in Itàglia, Nove, Real Time e DMAX. L'è impgnàda anc in dal camp di śōg vìddeo e di cartòṅ animâ. I persunàǵ di Looney Tunes i èṅ tuo suo, méntar la spartìs cun di atri cà qvéi ad Tom & Jerry e Scooby-Doo (Hanna Barbera e Cartoon Network).

L'è stada fundàda al 4 'd Avrìl dal 1923 da i fradèi *Warner*: *Albert*, *Harry*, *Sam* e *Jack*. La sò sēd prinsipàla l'è a Burbank darènt a Los Angeles.

In dal 1927 la sucietà l'à fat na scumésa faghénd vgnir fóra al prim film sunôr dla stòria, Il cantante di jazz. Par la *Warner Bros.* i aṅ laurâ i più grand regìsta e atōr 'd Hollywood cuma Christopher Nolan, Clint Eastwood, Stanley Kubrick, Steven Spielberg, Tim Burton, Humphrey Bogart, James Cagney, la Bette Davis, Paul Newman, Robert Redford, Leonardo DiCaprio, l'Emma Watson e John Garfield.

La sò famóśa *Water Tower*
Da i tèmp dal cìnema mut a vgnir a 'dès la *Warner Bros.* l'à prudót da piò ad dódasmìla film, fra i più impurtànt a 'rcurdém Casablanca, Harry Potter e la pietra filosofale (e tut i sò séguit), Matrix, Arancia meccanica, Le ali della libertà, Il cavaliere oscuro, Il Signore degli Anelli - La Compagnia dell'Anello (e tut i sò séguit), Seven, Qualcuno volò sul nido del cuculo, Amadeus, Intrigo internazionale, Cantando sotto la pioggia, Full Metal Jacket, L.A. Confidential, Via col vento, Quarto potere, L'esorcista, Million Dollar Baby, Il mago di Oz, Quel pomeriggio di un giorno da cani, Che fine ha fatto Baby Jane?, Chi ha paura di Virginia Woolf?, Tutti gli uomini del presidente, Il dottor Živago, Il grande sonno, Un tram che si chiama Desiderio, La gatta sul tetto che scotta, Il fuggitivo, Willy Wonka e la fabbrica di cioccolato, La valle dell'Eden, Cabaret, Scandalo a Filadelfia, Angoscia, Ispettore Callaghan: il caso Scorpio è tuo!, 300, Arma letale, Gioventù bruciata e dimóndi ma dimóndi àtar.

## Culegamènt estéran

* (EN) Al sò sit ufisiàł
* (IT) La sò paśna su 'l sit dla *Treccani*
# John Wayne

Miranduléś

|  |
| --- |
|
C'l artìcul chè 'l è scrit in
Miranduléś  |

John Wayne tòlt śò in dal 1965

**Marion Robert Morrison**,cgnusû méj cuma **John Wayne** (Winterset, 26 ad Maǵ dal 1907 - Los Angeles, 11 ad Śugn dal 1979, a s lèś [d͡ʒɑn weɪn] in ingléś), 'l è stâ 'n atōr, prudutōr e regìsta americàṅ, vinsidōr dal Prèmi Òscar dal 1970 p'r al film Il Grinta, a la sò tèrsa candidadùra dòp Iwo Jima, deserto di fuoco e La battaglia di Alamo, ólt'r a tri Golden Globe e a na stéla in dla Hollywood Walk of Fame.

'L à recitâ in sènt-a-ssanta e pasa film, tacànd da qvéi mut, tulénd part da spés a dal pelìculi western e laurànd dimóndi c'n al regìsta John Ford. Al sò persunàǵ 'l éra qvél d'l óm unèst, eróe sénsa maci e sénsa paùra, dûr ma generóś.

Fra 'l sò atri òvri più impurtànti a 'rcurdém la cumèdia dramàtica Un uomo tranquillo (1952), L'uomo che uccise Liberty Valance (1962), girâ cun James Stewart e la Vera Miles, e Il pistolero (1976), al sò ùltim lavōr girâ cun la Lauren Bacall e Ron Howard.

Al gh'iva di idéi pulìtichi cunservadōri, 'l éra favurévul a la guèra in Vietnam e p'r al marcâ lìbar dgl'armi da fōg par la gint. Insém a 'l sò amìg Ward Bond al s è impgnâ dòp la secónda guèra mundiàla par denunsiàr e paràr via da l'indùstria dal cìnema americàna la gint ch'la simpatiśàva p'r al cumunìśum.

'L è mòrt p'r un cànc'r a 'l stómag.

## Culegamènt estéran

* (EN) Al sò sit ufisiàł
* (IT) Filmugrafìa in s'l *IMDb*
* (IT) La sò paśna su 'l sit dla *Treccani*

## Àtar prugèt

Template:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikiquote** contiene citazioni di o su **John Wayne **Wikimedia Commons** contiene file multimediali su **John Wayne**